# ΟΔΗΓΙΕΣ ΥΠΟΒΟΛΗΣ ΑΙΤΗΜΑΤΟΣ ΓΙΑ ΤΗΝ ΕΚΔΟΣΗ ΠΙΣΤΟΠΟΙΗΤΙΚΟΥ ΔΙΚΑΣΤΙΚΗΣ ΦΕΡΕΓΓΥΟΤΗΤΑΣ

ΒΗΜΑ 1ο Για την υποβολή του αιτήματος σας θα πρέπει να εκδώσετε στον ιστότοπο eparavolo <https://www1.gsis.gr/sgsisapps/eparavolo/public/welcome.htm> παράβολο με **κωδικό 1375** αξίας 5 ευρώ.

**Φορέας Δημοσίου**: Δικαιοσύνης

**Κατηγορία Παραβόλου**: Ένσημο ΤΑ.Χ.ΔΙ.Κ. (Μεγαρόσημο)

**Τύπος Παραβόλου**: Μεγαρόσημο πολλαπλών αξιών

**Μεταβλητό ποσό:** 5.00 ευρώ

**ΠΡΟΣΟΧΗ** δεν έχουν όλες οι τράπεζες άμεση διαθεσιμότητα του παραβόλου. [Περισσότερα 1](#_Περισσότερα_1)

# ΒΗΜΑ 2ο

Μετά την έκδοση και την πληρωμή του παραβόλου κάνετε είσοδο με κωδικούς taxisnet στην ιστοσελίδα <https://app.moj.gov.gr/pnet/plogin> και επιλέγετε Πληροφορίες Χρήστη.

Για ΝΟΜΙΚΑ ΠΡΟΣΩΠΑ χρησιμοποιείτε τους κωδικούς Taxisnet της εταιρείας ή προσθέτετε νομιμοποιητικά έγγραφα εκπροσώπησης (Πιστοποιητικό εκπροσώπησης ΓΕΜΗ)

\*(οι δικηγόροι εισέρχονται με κωδικούς Ολομέλειας)

Στις πληροφορίες χρήστη, πριν την υποβολή νέου αιτήματος, θα πρέπει να **καταχωρήσετε το email σας** για να λαμβάνετε ειδοποιήσεις για την πορεία του αιτήματος σας.

**ΒΗΜΑ 3ο**

**Επιλέγετε** πιστοποιητικά και νέο αίτημα.

**Δικαστικό Κατάστημα:** Πρωτοδικείο Ηρακλείου

**Τύπος Αιτήματος:** Πολιτικής Διαδικασίας

**Επιλογή Αιτήματος:**

α) Δικαστικής Φερεγγυότητας Νομικών Προσώπων

 (για νομικά πρόσωπα – Εταιρείες ) [περισσότερα 2](#_περισσότερα_2)

#  β) Δικαστικής Φερεγγυότητας Φυσικών Προσώπων

 ( για φυσικά πρόσωπα και Ατομικές Επιχειρήσεις) [περισσότερα 3](#_περισσότερα_3)

**ΒΗΜΑ 4ο**

# ΠΑΡΑΛΑΒΗ ΠΙΣΤΟΠΟΙΗΤΙΚΟΥ

Η παραλαβή του πιστοποιητικού γίνεται μόνο μέσω της πλατφόρμας όπου υποβλήθηκε το αίτημα. Δεν απαιτείται η αυτοπρόσωπη παρουσία στο δικαστικό κατάστημα έκδοσης του πιστοποιητικού ούτε είναι δυνατή η αποστολή του πιστοποιητικού με email.

[Περισσότερα 4](#_περισσότερα_4)

Για πληροφορίες και επίλυση αποριών μπορείτε να επικοινωνείτε στο 2810 240591

ΓΕΩΡΓΙΟΣ ΖΗΣΗΣ

Πρωτοδικείο Ηρακλείου

Τμήμα Πιστοποιητικών

Σμύρνης 26 1ος όροφος

paverof@protodikio-her.gr

## Περισσότερα 1

Την **άμεση πληρωμή** (e- παράβολο **άμεσα διαθέσιμο**)

υποστηρίζουν οι τράπεζες:

• ALPHA BANK • ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ • EUROBANK

• ΤΡΑΠΕΖΑ ΑΤΤΙΚΗΣ • ΤΡΑΠΕΖΑ ΠΕΙΡΑΙΩΣ • VIVA PAYMENT SERVICES

Οι υπόλοιπες τράπεζες και τα ΕΛΤΑ υποστηρίζουν την ετεροχρονισμένη πληρωμή (e- παράβολο διαθέσιμο μετά από 1-2 εργάσιμες ημέρες). <https://www.gsis.gr/sites/default/files/e-Paravolo/manual_create_paravolo.pdf>

 σελ 14

## περισσότερα 2

**ΥΠΟΒΟΛΗ ΑΙΤΗΜΑΤΟΣ ΝΟΜΙΚΩΝ ΠΡΟΣΩΠΩΝ**

# Περιλαμβάνει

**( έκδοση αποφάσεων και καταθέσεις αιτήσεων των παρακάτω)**

* ΣΥΝΔΙΑΛΛΑΓΗΣ–ΕΞΥΓΙΑΝΣΗΣ,
* ΕΙΔΙΚΗΣ ΕΚΚΑΘΑΡΙΣΗΣ- ΕΙΔΙΚΗΣ ΔΙΑΧΕΙΡΙΣΗΣ,
* ΠΤΩΧΕΥΣΗΣ Η΄ ΠΡΟΛΗΠΤΙΚΩΝ ΜΕΤΡΩΝ,
* ΣΧΕΔΙΟΥ ΑΝΑΔΙΟΡΓΑΝΩΣΗΣ,
* ΛΥΣΕΩΣ ΕΤΑΙΡΕΙΑΣ,
* ΥΠΑΓΩΓΗΣ ΣΕ ΕΚΚΑΘΑΡΙΣΗ,
* ΥΠΑΓΩΓΗΣ ΣΕ ΕΚΤΑΚΤΗ ΔΙΑΔΙΚΑΣΙΑ ΡΥΘΜΙΣΗΣ ΥΠΟΧΡΕΩΣΕΩΝ ΕΜΠΟΡΩΝ (αρθ.62 Ν.4307/2014),
* ΑΝΑΓΚΑΣΤΙΚΗΣ ΔΙΑΧΕΙΡΙΣΗΣ,
* ΔΙΟΡΙΣΜΟΥ ΕΚΚΑΘΑΡΙΣΤΗ/ΣΥΝΕΚΚΑΘΑΡΙΣΤΗ.

# Συμπληρώνετε στα στοιχεία αιτήματος

 Για τη σωστή αναγραφή της επωνυμίας μπορείτε να συμβουλευτείτε τη σελίδα **ΔΗΜΟΣΙΟΤΗΤΑ** του ΓΕΜΗ αναζητώντας την εταιρεία με το ΑΦΜ. Εκεί θα βρείτε και τα υπόλοιπα στοιχεία καταχώρησης (έτος ίδρυσης, Έδρα, Αριθμός ΓΕΜΗ). <https://www.businessregistry.gr/publicity/index>

* Αν δεν υπάρχει αριθμός ΓΕΜΗ (και μόνο σε αυτή την περίπτωση) αναγράφετε τον αριθμό μηδέν (0),
* στην Έδρα της εταιρείας θα πρέπει να αναφέρετε και τον Δήμο ή τον Νομό π.χ. Τυμπάκι Δ. Φαιστού Ηρακλείου (όχι διεύθυνση) και όχι μόνο το Χωριό ή την πόλη.

Στο πεδίο **ΠΑΡΑΒΟΛΑ** αναγράφετε τον **20ψήφιο κωδικό του παραβόλου** (**ΠΡΟΣΟΧΗ ΧΩΡΙΣ ΚΕΝΑ, όχι τον κωδικό πληρωμής**) και την αξία 5.00 ευρώ. Αν το παράβολο έχει πληρωθεί και είναι διαθέσιμο τότε η ένδειξη δίπλα θα πρασινίσει. Αν η ένδειξη κοκκινίσει το αίτημα δεν γίνεται δεκτό ( δεν μπορείτε να υποβάλετε το αίτημα) και θα πρέπει να ελέγξετε αν το παράβολο έχει πληρωθεί - είναι διαθέσιμο επικοινωνώντας με την τράπεζα που πληρώσατε το παράβολο (όχι με το Πρωτοδικείο) . Σε περίπτωση που η ένδειξη κοκκινίσει θα πρέπει να υποβάλετε εκ νέου το αίτημα όταν το παράβολο είναι διαθέσιμο.

Σε περίπτωση που έχει πληρωθεί το παράβολο και αναγράφεται στο πεδίο ΠΑΡΑΒΟΛΑ , ΔΕΝ μαρκάρουμε το ΑΤΕΛΩΣ

Σημειώνεται ότι στο Ενιαίο Πιστοποιητικό Φερεγγυότητας που αφορά στα νομικά πρόσωπα και συγκεκριμένα η πληροφορία περί έκδοσης ή µη απόφασης/κατάθεσης ή µη αίτησης περί λύσης του νομικού προσώπου, δεν βεβαιώνεται από το εν λόγω Πιστοποιητικό για τις ΙΚΕ, καθώς αρμόδιο είναι το Γ.Ε.ΜΗ., ενώ για τις ΕΠΕ χορηγείται (για την πληροφορία περί λύσεως) Πιστοποιητικό Μεταβολών από το ΓΕΜΗ.

## περισσότερα 3

# ΥΠΟΒΟΛΗ ΑΙΤΗΜΑΤΟΣ ΦΥΣΙΚΩΝ ΠΡΟΣΩΠΩΝ

# Περιλαμβάνει

**( έκδοση αποφάσεων και καταθέσεις αιτήσεων των παρακάτω)**

• ΣΥΝΔΙΑΛΛΑΓΗΣ – ΕΞΥΓΙΑΝΣΗΣ

• ΕΙΔΙΚΗΣ ΔΙΑΧΕΙΡΙΣΗΣ

 • ΠΤΩΧΕΥΣΗΣ Η΄ ΠΡΟΛΗΠΤΙΚΩΝ ΜΕΤΡΩΝ

 • ΥΠΑΓΩΓΗΣ ΣΕ ΕΚΤΑΚΤΗ ΔΙΑΔΙΚΑΣΙΑ ΡΥΘΜΙΣΗΣ ΥΠΟΧΡΕΩΣΕΩΝ ΕΜΠΟΡΩΝ (αρθ.62 Ν.4307/2014)

 • ΑΝΑΓΚΑΣΤΙΚΗΣ ΔΙΑΧΕΙΡΙΣΗΣ.

# Συμπληρώνετε τα στοιχεία αιτήματος.

* Αν δεν έχει γίνει έναρξη εμπορικής δραστηριότητας τότε αναγράφετε την ημερομηνία γέννησης του φυσικού προσώπου.
* Αν δεν υπάρχει αριθμός ΓΕΜΗ αφήνετε κενό
* Στην Έδρα άσκησης Εμπορικής Δραστηριότητας όταν δεν υπάρχει εμπορική δραστηριότητα αναγράφεται την πόλη και τον Νομό κατοικίας (π.χ. ΑΡΚΑΛΟΧΩΡΙ ΗΡΑΚΛΕΙΟΥ)

Στο πεδίο ΠΑΡΑΒΟΛΑ αναγράφετε τον **20ψήφιο κωδικό του παραβόλου** (**ΠΡΟΣΟΧΗ ΧΩΡΙΣ ΚΕΝΑ, όχι τον κωδικό πληρωμής**) και την αξία 5.00 ευρώ. Αν το παράβολο έχει πληρωθεί και είναι διαθέσιμο τότε η ένδειξη δίπλα θα πρασινίσει. Αν η ένδειξη κοκκινίσει το αίτημα δεν γίνεται δεκτό ( δεν μπορείτε να υποβάλετε το αίτημα) και θα πρέπει να ελέγξετε αν το παράβολο έχει πληρωθεί και αν είναι διαθέσιμο επικοινωνώντας με την τράπεζα που πληρώσατε το παράβολο (όχι με το Πρωτοδικείο) . Σε περίπτωση που η ένδειξη κοκκινίσει θα πρέπει να υποβάλετε εκ νέου το αίτημα όταν το παράβολο είναι διαθέσιμο.

## περισσότερα 4

# ΠΑΡΑΛΑΒΗ ΠΙΣΤΟΠΟΙΗΤΙΚΟΥ

Σε περίπτωση που έχετε καταχωρήσει στις πληροφορίες χρήστη το email σας θα λαμβάνετε ειδοποιήσεις για την πορεία του αιτήματος σας. Σε περίπτωση αλλαγής κατάστασης του αιτήματος, θα ενημερωθείτε με σχετικό mail, θα κάνετε είσοδο με κωδικούς taxisnet στην πλατφόρμα όπου υποβάλατε το αίτημα και στην στήλη **ΚΑΤΑΣΤΑΣΗ** θα δείτε σε ποια φάση βρίσκεται το αίτημα σας.

Αν δεν έχετε καταχωρήσει το email θα κάνετε είσοδο με κωδικούς taxisnet στην πλατφόρμα και θα ελέγχεται την κατάσταση του αιτήματος.

Αν γράφει **ΟΛΟΚΛΗΡΩΜΕΝΟ** τότε επιλέγεται το αίτημα και με διπλό αριστερό κλικ ανοίγετε το αίτημα που είχατε υποβάλει. Κάτω δεξιά θα δείτε ένα μεγεθυντικό φακό ( όπου μπορείτε να κάνετε προεπισκόπηση του πιστοποιητικού) και δίπλα ακριβώς ένα κάθετο βέλος όπου μπορείτε να ανακτήσετε και να αποθηκεύσετε στον υπολογιστή σας το πιστοποιητικό. (ψηφιακά υπογεγραμμένο QR code).

Για οποιαδήποτε άλλη κατάσταση **π.χ.** **ΛΑΘΟΣ ΣΤΟΙΧΕΙΑ** δεν μπορείτε να διορθώσετε την αίτηση και θα πρέπει εκ νέου να υποβάλετε αίτημα χωρίς την έκδοση νέου παραβόλου (αν αυτό είναι πληρωμένο και διαθέσιμο).